A német autóipar térbeli átrendeződése a Visegrádi Csoport országaiba: költségoptimalizálás, technológiai transzfer és a regionális fejlődés korlátai
A dolgozat a német autóipar termelési kapacitásainak Visegrádi Négyek országaiba történő térbeli átrendeződését vizsgálja, különös tekintettel a költségoptimalizálás, a technológiai transzfer és a regionális fejlődés korlátaira. A kutatás feltárja, hogy az európai járműipart érintő strukturális átalakulások, az elektrifikáció, a digitalizáció és a szigorodó klímapolitikai szabályozás miként befolyásolják a termelési hálózatok földrajzi szerkezetét. Az elemzés rámutat, hogy a relokációt elsősorban a kedvezőbb bérköltségek és a növekvő munkatermelékenység motiválja, miközben az infrastruktúra fejlődése lehetővé tette a komplex ellátási láncok integrációját a régióban. Ugyanakkor az eredmények azt hangsúlyozzák, hogy a V4 országok autóipara továbbra is jelentős mértékben függ a külföldi, elsősorban német vállalatoktól. A technológiai tudástranszfer jelenléte ellenére a magas hozzáadott értékű tevékenységek döntően az anyaországokban koncentrálódnak. A dolgozat rávilágít a közepes jövedelem csapdájának veszélyére, ami korlátozza a régió felzárkózási lehetőségeit a globális értékláncokban, következtetésként megállapítva, hogy a fenntartható fejlődés érdekében elengedhetetlen a hazai innovációs kapacitások erősítése és a magasabb hozzáadott értékű tevékenységek térnyerése.
Networked Digital Library of Theses and Dissertations